[Ioannes Episcopus servus servorum Dei, dilectis filiis Abbati Cluniacensi, ejusque Coabbatibus, Prioribus, et Conventibus universis Cluniacensis Ordinis, salutem et Apostolicam benedictionem. Cum à nobis petitur quod justum est et honestum, tam vigor æquitatis, quàm ordo exigit rationis, ut id per sollicitudinem officii nostri ad debitum perducatur effectum. Quapropter dilecti in Domino filii, vestris justis petitionibus grato concurrentes assensu, omnes libertates et immunitates à prædecessoribus nostris Romanis Pontificibus jure per Privilegia, vel alias indulgentias vobis, et Ordini vestro concessas, necnon libertates et exemptiones secularium exactionum à regibus, et Principibus; aliisque Christi fidelibus rationabiliter vobis indultas, sicut eas justè ac pacificè obtinetis, vobis, et per vos eidem Ordini auctoritate Apostolica confirmamus, et præsentis scripti patrocinio communimus. Nulli ergo, etc. Datum Viterbii idibus Octobris, Pontificatus nostri anno primo.]